| Medaljeoversikt |
| --- |
| Konkurrerte for Østerrikes flagg Østerrike |
| Skiskyting |
| Skiskyting Verdensmesterskap |
| Sølv | 2021 Pokljuka | Miksstafett |
| Sølv | 2023 Oberhof | Parstafett |
| Skiskyting Europamesterskap |
| Gull | 2014 Nové Město |  Stafett |
| Bronse | 2014 Nové Město |  Sprint |

**David Komatz** (født 10. desember 1991 i Aigen im Ennstal) er en østerriksk skiskytter. Han representerer klubben ATV Aigen-Irdning, og trenes av Ricco Groß.

Idrettskarriere
---------------

### Før 2012

Komatz debuterte internasjonalt under Junior-VM i skiskyting 2009, der han kom på 32.-plass på sprinten og 27.-plass på jaktstarten. På stafetten kom Østerrike på tiendeplass. Han deltok i Junior-EM i skiskyting 2011, og kom der på 43.-plass på normaldistansen og 54.-plass på sprinten, men gikk seg opp 30 plasser til 24.-plass på jaktstarten. Østerrike kom der på sjetteplass på stafetten, der Komatz gikk sammen med Lorenz Wäger, Christian Kitzbichler og Bernhard Leitinger. Under EM i skiskyting 2011 deltok han i U21-klassen, og kom der på tiendeplass på sprinten og 19.-plass i jaktstarten.

### Sesongene 2011/12 og 2012/13

Han deltok igjen i EM i skiskyting 2012, og deltok igjen i juniorklassen (U21). Denne gangen kom han på sjuendeplass på sprinten og sjetteplass på jaktstarten. I stafetten deltok han på Østerrikes seniorlag, som kom på fjerdeplass. I februar deltok han også i Junior-VM i skiskyting 2012, og kom der på femteplass på normaldistansen. Han kom på 27.-plass på sprinten.

Han debuterte i IBU-cupen 2011/12, dette er nivået under verdenscupen i skiskyting. Han endte på 70.-plass denne sesongen, og kom på 87.-plass i IBU-cupen 2012/13. Han deltok i EM i skiskyting 2013, der hans beste plassering ble en åttendeplass på normaldistanse. Han kom der på 19.-plass på sprinten og 25.-plass på jaktstarten. 

### Sesongen 2013/14

Han fikk en tredjeplass som beste enkeltresultat under IBU-cupen 2013/14, der han kom på sjuendeplass totalt med 364 poeng, på plassen bak Martin Eng fra Norge. Komatz debuterte i verdenscupen i skiskyting i 2013/14-sesongen, der han endte på 56.-plass totalt. Under EM i skiskyting 2014 vant Østerrike gull på stafetten, der Komatz gikk sammen med Lorenz Wäger, Michael Reiter og Peter Brunner. Han fikk også bronse på sprinten, der han kom på delt tredjeplass sammen med Andrejs Rastorgujevs, og han kom på åttendeplass på den påfølgende jaktstarten og 58.-plass på normaldistansen.

### Sesongene 2014/15 og 2015/16

Komatz kom på 22.-plass i IBU-cupen 2014/15, og 43.-plass i IBU-cupen 2015/16.

I verdenscupen kom han på 73.-plass totalt i sesongen 2014/15, og han kom på 82.-plass i Verdenscupen i skiskyting 2015/16. Han deltok i EM i skiskyting 2016, og kom der på 19.-plass i fellesstarten, 29.-plass på sprinten og 31.-plass på jaktstarten. På stafetten kom Østerrike på 12.-plass. Under VM i skiskyting 2016 i Holmenkollen kom han på 41.-plass på normaldistansen. 

### Sesongene 2016/17 og 2017/18

Han fikk en tredjeplass i IBU-cupen 2016/17 som beste enkeltresultat, og endte på 14.-plass totalt med 295 poeng. I Verdenscupen i skiskyting 2016/17 kom han på 84.-plass med 12 poeng. Han deltok i EM i skiskyting 2017, og kom der på 19.-plass på sprinten, niendeplass på jaktstarten og 48.-plass på normaldistansen. Han deltok også på Østerrikes stafettlag som kom på femteplass på stafetten. 

Han fikk en ny tredjeplass i IBU-cupen 2017/18, på stafetten på Sjusjøen, og endte på 27.-plass total. Han fikk ingen individuelle poeng i Verdenscupen i skiskyting 2017/18, men Østerrike kom på sjetteplass i nasjonscupen denne sesongen. På sommeren deltok han i VM i rulleskiskyting 2018, og kom der på 29.-plass på sprinten, og Østerrike kom på sjetteplass på stafetten.

### Sesongene 2018/19 og 2019/20

I IBU-cupen 2018/19 kom han på 32.-plass med 197 poeng, der russiske Anton Babikov vant. Han deltok ikke i verdenscupen denne sesongen. I februar deltok han i EM i skiskyting 2019, og kom der på 58.-plass på sprinten, 47.-plass på jaktstarten og 61.-plass på normaldistansen. I tillegg kom Østerrike på niendeplass på stafetten.

Han kom på 58.-plass i IBU-cupen 2019/20, men fikk ingen individuelle poeng i Verdenscupen i skiskyting 2019/20. Østerrike kom på femteplass i nasjonscupen under verdenscupen denne sesongen. Under EM i skiskyting 2020 kom han på 30.-plass på sprinten og 35.-plass på jaktstarten, og på supersprinten kom han på delt 43.-plass. På stafetten kom Østerrike på niendeplass.

### Sesongen 2020/21

Komatz deltok i VM i skiskyting 2021, der han fikk sølv på herrestafetten sammen med Simon Eder, Dunja Zdouc og Lisa Theresa Hauser.

Referanser
----------

1. ↑   «Biathlon weddings», publisert i BiathlonWorld.com, verkets språk engelsk, utgitt 8. juni 2022, besøkt 11. februar 2023[Hentet fra Wikidata]
2. ↑  Dauphi nordique - *Sprint : Podium pour Marine Bolliet en seniors dames*, besøkt 13. februar 2021.
3. ↑  Dauphi nordique - *Poursuite : Podium pour Jean-Guillaume Béatrix en seniors hommes et Marine Bolliet en seniors dames*, besøkt 13. februar 2021.
4. ↑  IBU - *IBU Open European Championships Biathlon - Brezno-Osrblie (SVK) Junior Men 10 km Sprint*, besøkt 13. februar 2021.
5. ↑  IBU - *IBU Open European Championships Biathlon - Brezno-Osrblie (SVK) Junior Men 12.5 km Pursuit*, besøkt 13. februar 2021.
6. ↑  IBU - *Cup standings 2011/12*
7. ↑  IBU - *Cup standings 2012/13*
8. ↑  IBU - *Cup standings 2011/12*
9. ↑  IBU - *Cup standings 2013/14*
10. ↑  IBU - *Cup standings 2014/15*, besøkt 15. februar 2021.
11. ↑  IBU *Cup standings 2015/16*, besøkt 15. februar 2021.
12. 1 2 3 4  IBU - *David Komatz*, besøkt 15. februar 2021.
13. ↑  IBU *Cup standings 2017/18*, besøkt 15. februar 2021.
14. ↑  IBU *Cup standings 2018/19*, besøkt 15. februar 2021.

Eksterne lenker
---------------

* (en) David Komatz – Olympedia Rediger på Wikidata

* (en) David Komatz – IBU Rediger på Wikidata

* (en) David Komatz – biathlon.com.ua Rediger på Wikidata

* (en) David Komatz – TheSports.org Rediger på Wikidata
* (de) Profil hos det østerrikske skiforbundet